CELEX: 32011D0164
Language: sl
Date: 2011-03-16 00:00:00
Title: 2011/164/EU: Sklep Komisije z dne 16. marca 2011 o začasnem trženju nekaterega semena vrste Triticum aestivum , ki ne izpolnjuje zahtev Direktive Sveta 66/402/EGS (notificirano pod dokumentarno številko C(2011) 1634)  Besedilo velja za EGP

17.3.2011   
            
            
               SL
            
            
               Uradni list Evropske unije
            
            
               L 70/47
            
         SKLEP KOMISIJE
   z dne 16. marca 2011
   o začasnem trženju nekaterega semena vrste Triticum aestivum, ki ne izpolnjuje zahtev Direktive Sveta 66/402/EGS
   (notificirano pod dokumentarno številko C(2011) 1634)
   (Besedilo velja za EGP)
   (2011/164/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 66/402/EGS z dne 14. junija 1966 o trženju semena žit (1) in zlasti člena 17(1) Direktive,
   ob upoštevanju naslednjega:
   
               (1)
            
            
               Na Nizozemskem je količina razpoložljivega semena jare pšenice (Triticum aestivum) kategorije „certificirano seme“, ki spada med sorte Baldus, Granny, KWS Aurum, Lavett, Minaret, Pasteur, Taifun, Thasos, Trappe, Tybalt in Zirrus, ki ustreza nacionalnim okoljskim razmeram in izpolnjuje zahteve iz Direktive 66/402/EGS glede poljskih pregledov, nezadostna in zato ne more zadovoljiti potreb navedene države članice.
            
         
               (2)
            
            
               Povpraševanju po takem semenu ni mogoče zadostiti s semenom iz drugih držav članic ali iz tretjih držav, ki izpolnjuje vse zahteve iz Direktive 66/402/EGS.
            
         
               (3)
            
            
               Zato je treba Nizozemsko pooblastiti, da dovoli trženje semena navedenih sort, za katere veljajo manj stroge zahteve od tistih, ki veljajo za certificirano seme, za obdobje do 30. aprila 2011 in do največje količine 330 ton.
            
         
               (4)
            
            
               Poleg tega je treba druge države članice, ki lahko Nizozemski dobavijo seme navedenih sort, pooblastiti, da dovolijo trženje takega semena, ne glede na to, ali je bil pridelan v državi članici ali v tretji državi.
            
         
               (5)
            
            
               Primerno je, da Nizozemska prevzame vlogo koordinatorke za zagotovitev, da skupna količina semena, dovoljena v skladu s tem sklepom, ne presega največje količine, zajete v tem sklepu.
            
         
               (6)
            
            
               Ukrepi, predvideni s tem sklepom, so v skladu z mnenjem Stalnega odbora za semenski material za poljedelstvo, vrtnarstvo in gozdarstvo –
            
         SPREJELA NASLEDNJI SKLEP:
   Člen 1
   1.   Trženje v Uniji semena jare pšenice (Triticum aestivum) kategorije „certificirano seme“, ki spada med sorte Baldus, Granny, KWS Aurum, Lavett, Minaret, Pasteur, Taifun, Thasos, Trappe, Tybalt in Zirrus, ki ne izpolnjuje zahtev iz točke 7 Priloge I k Direktivi 66/402/EGS glede poljskih pregledov, se dovoli.
   Dovoljenje se odobri za skupno količino do 330 ton in za obdobje do 30. aprila 2011.
   2.   Poleg izpolnjevanja zahtev o označevanju iz Direktive 66/402/EGS uradna oznaka navaja, da seme ne izpolnjuje zahtev iz točke 7 Priloge I k navedeni direktivi glede poljskih pregledov.
   Člen 2
   1.   Vsak dobavitelj, ki želi dati na trg seme iz člena 1, vloži vlogo za dovoljenje pri državi članici, v kateri ima sedež ali v katero uvaža. Dobavitelj navede količino semena, ki jo želi dati v promet.
   2.   Zadevna država članica v skladu s členom 1dovoli dobavitelju, da seme da v promet, razen če:
   
               (a)
            
            
               obstajajo utemeljeni razlogi za dvom, ali bo dobavitelj lahko dal na trg količino semena, za katero je zaprosil za dovoljenje, ali
            
         
               (b)
            
            
               bi ob upoštevanju informacij države članice koordinatorke iz tretjega pododstavka člena 3 izdaja dovoljenja povzročila prekoračitev največje skupne količine semena iz člena 1(1).
            
         Pri točki (b) lahko v primeru, ko bi bilo zaradi največje skupne količine mogoče izdati dovoljenje le za del v zahtevku navedene količine, zadevna država članica dobavitelju izda dovoljenje za dajanje navedene manjše količine v promet.
   Člen 3
   Države članice si medsebojno upravno pomagajo pri uporabi tega sklepa.
   Nizozemska prevzame vlogo države članice koordinatorke za zagotovitev, da količina semena, odobrena državam članicam za trženje v Uniji na podlagi tega sklepa, ne preseže največje skupne količine semena iz člena 1(1).
   Vsaka država članica, ki prejme zahtevek iz člena 2, takoj obvesti državo članico koordinatorko o količini iz zahtevka. Država članica koordinatorka takoj obvesti navedeno državo članico, ali bo dovoljenje povzročilo preseganje največje količine.
   Člen 4
   Države članice takoj obvestijo Komisijo in druge države članice o količinah, za katere so izdale dovoljenje za trženje na podlagi tega sklepa.
   Člen 5
   Ta sklep preneha veljati 30. aprila 2011.
   Člen 6
   Ta sklep je naslovljen na države članice.
   
      V Bruslju, 16. marca 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL 125, 11.7.1966, str. 2309/66.